2018. gada 8. augustā Rīkojums Nr. 370

Rīgā (prot. Nr. 37 55. §)

**Par Salacgrīvas novada pašvaldības nekustamā īpašuma pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Salacgrīvas novada pašvaldības īpašumā esošo nekustamo īpašumu "Sauleskalna ceļš" (nekustamā īpašuma kadastra Nr. 6625 003 0489) – zemes vienību (zemes vienības kadastra apzīmējums 6625 003 0469) 9300 m2 platībā un uz tās esošo infrastruktūras objektu – ceļu "Sauleskalna ceļš" (būves kadastra apzīmējums 6625 003 0469 001) – Ainažu pagastā, Salacgrīvas novadā (turpmāk – nekustamais īpašums).

 2. Zemkopības ministrijai nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Salacgrīvas novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidents Māris Kučinskis

Zemkopības ministrs Jānis Dūklavs